<classify> MKURUGENZI Mkuu wa Shirika la Taifa la Hifadhi ya Jamii NSSF, William Erio amemtaka mkandarasi wa Kampuni ya Kichina ya CRJE inayojenga barabara inayounganisha daraja la Nyerere na Barabara ya Feri- Kibada, Kigamboni, Dar es Salaam akamilishe ujenzi wa barabara hiyo ndani ya muda uliopangwa kwa mujibu wa mkataba.Erio ameyasema hayo wakati alipofanya ziara ya ukaguzi wa maendeleo ya ujenzi wa barabara hiyo inayounganisha Daraja la Nyerere na Barabara ya Feri- Kibada, Kigamboni, Dar es Salaam.Amemtaka mkandarasi huyo kuhakikisha gharama ya ujenzi hazizidi kiasi cha gharama kilichokubaliwa kwenye mkataba wa ujenzi kati ya NSSF na mkandarasi huyo.Kwa upande wake mkandarasi huyo aliomba kuongezewa muda kutokana na changamoto ya upatikanaji wa malighafi ya udongo unaohitajika wa kiwango cha G15 na kuahidi kukamilisha ujenzi huo iwapo atapata malighafi hiyo kwa haraka.Barabara hiyo yenye urefu wa kilometa inajengwa kwa gharama ya Sh bilioni 21.3 ambayo ikikamilika itakuwa na njia sita ambazo ni tatu kwa kila upande kutoka mwanzo wa daraja mpaka barabara hiyo ya Feri- Kibada.Pia ujenzi huo unajumuisha mzunguko wenye mita za mraba 5,762, mifereji ya maji taka na ya mvua, kingo za katikati ya barabara, kalavati nne za umbo la mraba na moja ya umbo la bomba.  <topic>: KITAIFA 